Posted by: Saggies | 2008/06/08
Ek is insulien weerstandig, telling was 19,6 (vastend) Die dokter het Glugophage 850 voorgeskryf, 1 keer per dag. Ek het egter op die internet gelees van Antagolin, kan ek dit saam met die glugophage drink. Kan mens se insulienvlakke weer te laag daal?
Ek sal voorstel dat jy eers net die Glucophage 850 gebruik vir jou insulienweerstandigheid voordat jy Antagolin byvoeg. Dit is moontlik om jou insulienvlakke en bloedsuikervlakke te veel te verlaag wat negatiewe resultate kan veroorsaak (bewerasies, sweet, prikkelbaarheid, floutes en selfs koma). Wat egter meer belangrik is as die neem van 'n ekstra middel om insulien te verlaag, is dat jy die korrekte dieet volg. Hiervoor is dit essensieel dat jy 'n kliniese dieetkundige moet spreek (besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om 'n dieetkundige in jou gebied te vind). Die dieetkundige sal vir jou 'n individuele dieetvoorskrif gegrond op kosse met 'n lae glisemiese indeks (GI) uitwerk. Kliek op 'Diet' bo aan hierdie bladsy en 'Weight loss' en 'The Right Approach' en lees die artikels oor die GI. Daaglikse aërobiese oefening (flink stap, fietsry, swem of touspring) kan ook help om jou insulien te reguleer. Doen dus elke dag ten minste 30 min se oefening.